Uutisissa: Hyväksikäyttö seurakunnassa.
Uhrien joukossa myös pastorin tytär. Ette usko, kuka oli tekijä.
Lisäksi: Juutalainen filantrooppi, joka auttaa kristittyjä lähettejä Afrikassa.
Ja: Jesajan valtatie.
Lähi-idän uusin hallinto yhdistetään Raamatun profetiaan.
KRISTILLISEN MAAILMAN UUTISET
Hei ja tervetuloa uutisten pariin!
Pastori Jimmy Hinton ei aavistanut, -
että hänen seurakunnassaan oli meneillään jotain pahaa.
Sitten eräs nuori nainen kertoi jotain, -
joka järkytti paitsi seurakuntaa, myös pastorin perhettä.
Heather Sells raportoi Somersetistä Pennsylvaniasta.
Clara ja John Hinton tapasivat collegessa ja avioituivat v. 1970.
Kahden vuoden päästä he muuttivat itään unelmapalvelutyön perässä.
Muuttaessamme Pennsylvaniaan olimme tosi nuoria, 22-vuotiaita.
Olin lapsesta saakka rukoillut itselleni uskovaa miestä.
Muuta en toivonut. Halusin olla uskova vaimo ja äiti.
John toimi Church of Christ -seurakunnan pastorina.
Heille tuli iso perhe, yksitoista lasta.
John oli hyvin rento, rauhallinen ja ystävällinen.
Hän osasi toimia lasten kanssa, ja lapset luottivat häneen.
Kunnioitin häntä hengellisesti.
Juttelimme tuntikausia Jumalasta ja uskosta.
Claran ja monen muun mielestä John oli super-isä.
Viides poika Jimmy palvoi isää.
Varttuessaan hän alkoi ihailla isän palvelutyötä.
Kuuntelin isän saarnoja täällä. Hän saarnasi hyvin palavasti.
Hän tunsi Raamattunsa hyvin.
Ajattelin, että minäkin haluan vielä seistä tuolla ja muuttaa maailmaa.
Unelma toteutuisi mutta ei Jimmyn toivomalla tavalla.
Clara ja Jimmy pitivät heitä unelmaperheenä, -
mutta Johnilla oli kaksoiselämä, josta he eivät tienneet mitään, -
vaikkakaan Clara ei aina ymmärtänyt Johnin käytöstä.
Hän teki tosi kummallisia juttuja.
Esimerkiksi saarnatessaan hän saattoi tehdä jotain älytöntä.
Eräässäkin jumalanpalveluksessa hän paukautti kirkkosalissa papatin.
Olin äimänä. "Miksi teet tuollaista?"
Kerran yksi tyttäristä näki, miten isä katsoi työhuoneessa salaa pornoa.
Isä selitteli myöhemmin valmistelleensa saarnaa.
Mutta yksi uhreista varttui. 20-vuotiaana hän tajusi, -
että hänen lisäkseen Hinton käytti luultavasti hyväksi muitakin.
Uhri oli Hintonin nuorin tytär.
Mieleeni palautui kuva siitä, että isä koskettaa minua sopimattomasti.
Yritin torjua muiston.
Ajattelin, ettei hän tekisi niin. Sen täytyi olla vahinko. Muistan väärin.
Torjuin muiston.
Kun isä pyysi apua lastenhoidossa, hän ei voinut enää kieltää asiaa.
Yksi tytöistä oli sanonut, että hänestä on kivaa olla yökylässä isän luona.
Tyttö oli kysynyt isältä: "Olemmeko taas yötä teillä -
ja voimmeko nukkua vieressäsi?"
Alex alkoi tutkia asiaa ja huomasi, -
että isä sopi hyväksikäyttäjän profiiliin ja tyttö uhrin profiiliin.
Mutta pitäisikö hänen puhua? Hän pohti asiaa viikkoja ja kertoi äidille.
Sillä hetkellä oli kuin miljoona lamppua olisi syttynyt.
Se selitti kaikki ne yksittäiset jutut, -
joita oli tapahtunut vuosien aikana.
Asiasta piti kertoa Jimmylle.
Jimmy oli poika, veli ja seurakunnan nykyinen pastori.
Alex sopi tapaamisesta.
Tuntui kuin minusta olisi lyöty ilmat pihalle.
Alex itki. Minä aloin itkeä. Sanoin: "Minä uskon sinua."
Hänen täytyi saada kuulla se. Itse uskon, -
että Pyhä Henki antoi nuo sanat siinä hetkessä.
Alex tarvitsi sitä.
Sinä viikonloppuna Jimmy toimitti vihkimisen isän läsnä ollessa.
Oli tuskallista olla hiljaa isän salaisuudesta.
Ilmiantamista viranomaisille ei tarvinnut kauaa miettiä.
Ilmianto oli sinullekin iso riski. - Saattaisin menettää kaiken.
Et kuitenkaan epäröinyt.
Minun täytyi saada tietää totuus.
Se selviäisi vain, jos ilmiannan isän ja annan ammattilaisten tutkia asiat.
Hinton sai syytteet 200 rikoksesta, -
mm. lapsen raiskaamisesta ja pakottamisesta seksuaaliseen tekoon.
Hänet tuomittiin vähintään 30 vuoden vankeustuomioon.
Perhe ei usko näkevänsä häntä enää.
Siitä on seitsemän vuotta. Perhe käsittelee asiaa yhä.
Jimmy muistaa, että yhteisö osoitti myötätuntoa virheellisesti isälle.
Kun isä pidätettiin, ihmiset kyselivät: "Miten isäsi voi?"
Aluksi vastailin ystävällisesti.
Sitten mietin, että kukaan ei kysele, miten isän uhrit voivat.
Sen jälkeen aloin vastailla: "Isä voi hyvin. Hänen uhrinsa eivät niinkään."
Alexin tarina on tuttu -
monille hengellisen auktoriteetin hyväksikäytön uhreille.
Hän luopui seurakunnassa käymisestä ja uskosta.
Ajatus Jumalasta Isänä tuntuu epämiellyttävältä.
Jos Hän on Isä, selvästikään Hän ei välittänyt minusta.
Isän piti olla joku, joka jakaa Jumalan Sanaa, -
mutta niin ei ollut lainkaan.
Jimmy Hinton sanoi: "Perkele livahti perheeseen huomaamattamme."
Tänä päivänä hän, äiti ja sisko näkevät selvemmin.
He varoittavat muita perheitä ja seurakuntia, -
että joskus hyväksikäyttäjä löytyy läheltä.
Jimmyn seurakunnassa on sääntöjä lasten suojelemiseksi.
Huoneet voidaan lukita, ettei niihin voi piiloutua.
Fyysisestä kontaktista on selvät ohjeet.
Olemme kieltäneet esimerkiksi kontaktin luomisen halaamalla.
Minusta se on tärkeää, -
sillä hyväksikäyttäjät osaavat luoda kontaktin hienovaraisesti.
Niin he aloittavat saalistuksen.
Boz Tchividjian perusti järjestön, joka valistaa seurakuntia hyväksikäytöstä.
Hyväksikäyttäjiä uskotaan liian helposti, hän sanoo.
Usein hyväksikäyttäjä vastaa syytöksiin -
kääntämällä koko jutun niin, että hänestä itsestään tulee uhri.
Vähitellen ne ihmiset, -
jotka luonnostaan haluavat uskoa hyväksikäyttäjää muutenkin, -
alkavat uskoa hänen puheitaan. Hyväksikäyttäjästä tulee uhri, -
ja hyväksikäytetty nähdään syyllisenä ja ongelmien aiheuttajana.
Hyväksikäyttöä voidaan estää ja käsitellä paremmin, -
jos seurakunta on luonut toimintalinjaukset, Tchividjian uskoo.
Niiden myötä tiedetään, mitä raportoida ja kenelle.
Ne auttavat johtajia asian käsittelyssä.
Clara ja Jimmy kertovat oppimastaan podcast-ohjelmassaan.
He haluavat kertoa, miten helppo on mennä lankaan.
On mielenkiintoista ja tosi surullista, -
että hän saarnasi juuri näistä asioista, lasten vahingoittamisesta.
Hän oli niin hyvää isää.
Hän oli aivan kuin eri ihminen.
Esitti hyvää, rakastavaa, ystävällistä miestä, -
mutta todellisuudessa hän oli äärimmäisen paha ja iljettävä.
Jos olet hyväksikäytön uhri tai tunnet jonkun, joka on joutunut uhriksi, -
käy kotisivuillamme. Siellä on lista järjestöistä, joista saa apua.
Siellä on myös puhelinnumero, -
josta uhri ohjataan ammattiavun piiriin.
Tulossa: Juutalainen filantrooppi -
auttaa omaisuudellaan kristittyjä lähetyslääkäreitä Afrikassa.
CBN esittelee: "Jumalan lupaukset: Vapaudu pelosta ja ahdistuksesta".
Puhumme Jumalan ihmeellisistä lupauksista lapsilleen.
Pat Robertsonin uusi opetus esittelee Jumalan lupauksia: -
Pelastan hänet, suojelen häntä, vastaan hänelle, autan vaikeuksissa, -
vapautan hänet, kunnioitan häntä, annan pitkän iän, osoitan pelastuksen.
Näe todistuksia lupausten toteutumisesta.
Koin olevani rakas ja tärkeä.
Hän pelasti minut kahdesti.
Herra, anna uusi mahdollisuus.
Vapaudu stressistä ja epätoivosta.
Herra ei tahdo sinun elävän pelossa -
vaan tuntevan rakkailleen tulevan palkkion.
Tilaa englanninkielinen opetus puhelimitse tai kotisivuilta.
Jumalan lupaukset: Vapaudu pelosta ja ahdistuksesta.
Hei! Olen Terry Meeuwsen.
Tiesitkö, että maailmassa on yli 148 miljoonaa orpoa?
Sain oppia orpojen ahdingosta kolmelta pieneltä tytöltä.
Vietin mieheni kanssa kuukauden ukrainalaisessa orpokodissa, -
kun adoptoimme kolme sisarta.
Näin omakohtaisesti yksinäisyyden, -
hylkäämisen tuskan ja rakkaudenkaipuun.
Kokemus muutti minut iäksi, -
ja sen pohjalta syntyi Orvon lupaus -työ.
Autamme orpoja ja syrjäytymis- vaarassa olevia lapsia yli 50 maassa.
Olemme antaneet tuhansille kodin, koulutuksen ja elämänhallintataitoja.
Tule sinäkin perheeksi orpolapsille.
Soita ruudun numeroon, koska joka lapsi ansaitsee onnellisen elämän.
Juutalainen liikemies ja filantrooppi lahjoittaa miljoonia dollareita -
kristittyjen lähetyslääkärien työhön Afrikassa.
Mark Gerson ja vaimo, rabbi Erica Gerson -
lahjoittavat viisi miljoonaa dollaria kymmenenä vuonna -
kristityille opetussairaaloille Afrikassa. Tavoite on -
parantaa terveydenhuollon tasoa ja kouluttaa terveysalan ammattilaisia.
Gersonit toivovat, että yhteistyö -
Africa Mission Healthcare Foundation -järjestön kanssa -
takaa laadukkaan terveydenhuollon tuleville afrikkalaissukupolville.
Meillä on yhteys filantrooppi ja yrittäjä Mark Gersoniin -
ja tri Jon Fielderiin.
Molemmat Africa Mission Healthcare Foundation -järjestön perustajia.
Tervetuloa! Mark, miksi kaltaisesi juutalainen filantrooppi -
auttaa kristittyjä lähetyslääkäreitä?
Kiitos. Toora käskee eri tavoin, enemmän kuin mitään muuta, -
35 kertaa, rakastamaan muukalaista.
Vaimoni on rabbi.
Mietimme, miten täyttää tämä käsky ja rakastaa muukalaista.
Paras tapa on tämä erittäin tehokas työ: -
tukea kristittyjä lähetyslääkäreitä, jotka auttavat Afrikan köyhiä.
Jon, miten aiotte käyttää nämä viisi miljoonaa dollaria?
Tällä Gersonien uskomattomalla lahjoituksella -
aiomme tukea kahta uutta kasvavaa opetussairaalaa Afrikassa.
Kumpikin saa vuosittain 250 000 dollaria -
kymmenen vuoden ajan eri käyttötarkoituksiin.
Sillä katetaan vesi-, sähkö- ja netti- maksuja, palkkoja, asumista.
Mitä ikinä sairaala tarvitsee koulut- taakseen terveysalan ammattilaisia.
Mark, kristilliset lähetyssairaalat huolehtivat kolmasosasta -
Afrikan terveydenhuoltoa.
Ne ovat siis tärkeä elinehto Afrikassa.
Ehdottomasti. Ne ovat paitsi tärkeä elinehto, -
mutta usein myös ainoita paikkoja, joista köyhät saavat terveydenhoitoa.
Usein, miltei aina, tätä aukkoa terveydenhoidon alalla -
ovat ainoina paikkaamassa kristityt lähetyslääkärit.
Miten haastavaa on saada luotettavaa hyvää terveydenhoitoa Afrikassa?
Olemme nyt Houstonissa Lakewood-seurakunnassa.
Ystävämme tri Paul Osteen palvelee täällä, -
mutta hän on myös yleiskirurgi ja lähetyslääkäri.
Viettää ison osan vuodesta Afrikassa.
Hän työskentelee Sambiassa Louisianan kokoisella alueella, -
jossa hän on usein koko alueen ainoa yleiskirurgi.
Kerropa tarkemmin, millaisia haasteita ihmisillä on -
esimerkiksi Sambiassa, Burundissa ja Etelä-Sudanissa.
Voitko kertoa, Jon?
Pelkästään sairaalaan pääseminen on hankalaa.
Tiet ovat huonot. Sairaala voi olla 30―40 kilometrin matkan takana.
Autoja tai kulkuneuvoja ei ole.
Sähköt katkeilevat usein. Siten vettäkään ei ole aina saatavilla.
Välineet ovat vanhoja, jos niitä on ylipäätään.
Sairaaloissa yritetään hyvin rajallisilla resursseilla -
pelastaa ihmishenkiä ja helpottaa kärsimystä.
Uutislähetyksessämme on aiemmin nähty raportteja Burundista -
Kibuye Hope -sairaalasta, jossa tri John Fader työskentelee.
Tiedetään haasteet, -
joita hän ja monet muut eri puolella Afrikkaa kohtaavat.
He luopuvat mukavasta elämästä Yhdysvalloissa ja muualla -
mennäkseen syrjäseuduille Afrikassa -
ja auttaakseen ihmisiä osaamisellaan.
Totta. He ovat moraalin supersankareita.
Heidän lahjansa ihmiskunnalle on poikkeuksellisen mittava.
En uskoisi sitä, ellen olisi itse nähnyt.
Nämä supersankarit omistavat asialle koko elämänsä.
He elävät olosuhteissa, joita valtaosa pitäisi mahdottomina.
He työskentelevät olosuhteissa, joita lääkärit pitävät mahdottomina.
Silti he onnistuvat työssään.
Vähintä mitä voimme tehdä on tukea heidän työtään, -
kuten Jon sanoi. Huolehtia sähköstä, lääkkeistä, vedestä, laitteista.
Perusasioista, joita he tarvitsevat työssään.
Mahtavaa. Kiitos haastattelusta! - Kiitos, George.
Tulossa: Lähi-itään on muodostumassa uusi demokratia.
Se huomioi naiset, kristityt ja vähemmistöt.
Osa näkeekin siinä yhteyden Raamatun profetiaan.
Superkirja-raamattusovellus saa lapset lukemaan Raamattua, -
sillä arjen kiireessä apu tulee joskus tarpeeseen.
Ilmainen Superkirja-sovellus sisältää juttuja, joista lapset pitävät.
Lapset tutustuvat Raamattuun pelaamalla pelejä, -
katselemalla kivoja videoita ja löytämällä Raamatusta sankareita.
Heillä on hauskaa oppiessaan Jumalan Sanaa.
Lataa Superkirja-raamattusovellus.
Elämä ― tarkoitettu elettäväksi täydelleen.
Jeesus sanoi: "Olen tullut antamaan elämän, -
elämän ja yltäkylläisyyden."
Elämän perheessä ja talousasioissa.
Elämän kehossa, mielessä ja hengessä.
Elämän arjessa.
Kotisivuillamme osoitteessa CBN.com otamme Jeesuksen sanat todesta.
Haluamme auttaa löytämään elämän.
Elä täyttä elämää.
CBN.com.
Löydä Jumalan lupaukset: -
Minä pelastan, suojelen, vastaan, autan, -
vapautan, kunnioitan, annan pitkän iän, osoitan pelastuksen.
Koin olevani rakas ja tärkeä.
Hän pelasti minut kahdesti.
Herra, anna uusi mahdollisuus.
Tilaa englanninkielinen opetus puhelimitse tai kotisivuilta.
Jumalan lupaukset. Uusi opetus Pat Robertsonilta.
Rajut mielenosoitukset ravistelivat viisi vuotta sitten Ukrainan Kiovaa.
Ihmiset vaativat poliittista muutosta.
Olin Kiovassa, kun kymmenettuhannet mielenosoittajat ottivat yhteen -
viranomaisten kanssa Maidanin aukiolla.
Se oli vaarallista aikaa. Puolet maasta toivoi tiiviimpiä Venäjä-suhteita.
Toiset puolet tiiviimpiä suhteita länteen.
Mielenosoitukset levisivät moniin kaupunkeihin.
Ukrainan kristityt yrittivät tuoda rauhaa kriisin keskelle.
Osia Itä-Ukrainasta on yhä separatistien hallussa.
CBN toimittaa humanitaarista apua etulinjoissa oleville.
Nyt, viisi vuotta myöhemmin pommituksia on edelleen.
Ihmisiä kuolee pääväylien varrella.
Olemme olleet kentällä. Saaneet suuria avustusrahoja.
Olemme perustaneet noin 50 seurakuntaa.
Missä ikinä onkin kaaosta, Jumalalla on siellä ihmisiä -
vastaamassa hengelliseen nälkään.
Sitä CBN tekee fyysisen avustamisen ohella.
CBN tekee hyvää työtä maailmalla. Sitten Lähi-itään.
Jos Syyrian sodasta voi tulla jotain hyvää, -
se voi olla hallinto, joka on muodostumassa Koillis-Syyriaan.
Se pohjautuu yhtäläisille oikeuksille ja uskonnonvapaudelle.
Osa yhdistää sen Raamatun profetiaan. Chris Mitchell.
Uusi hallinto ulottuu Tigrisiltä Eufratille.
Poliittinen järjestelmämme perustuu yhteiskunnalliseen sopimukseen -
arabien, kurdien ja kristittyjen välillä.
Siinä nämä eri ryhmät kuvailevat, miten he haluavat elää yhdessä -
eri etnisyyksinä ja uskontoina.
Bassam Ishak hakee hallinnolleen tukea USA:n johtajilta: -
"Tämä on kultainen mahdollisuus."
Mikään poliittinen järjestelmä ei takaa Lähi-idässä uskonnonvapautta.
Ei ole taannut satoihin tai tuhansiin vuosiin.
Siinä on jotain tuttua.
Toiveistamme iso osa on linjassa Amerikan vallankumouksen kanssa.
Emme tahdo sitoa kansalaisuutta tai oikeuksia -
etniseen tai uskonnolliseen identiteettiin.
Haluamme yhdenvertaisuutta.
Uskomme, että kaikki ovat Jumalan edessä vapaita ja yhdenvertaisia.
He löytävät innoitusta Raamatusta. Jesaja kirjoitti pyhästä valtatiestä -
Assyriasta, nykyisestä Syyriasta, Israeliin ja Egyptiin.
Tämä valtatie on unelmamme.
Että alueellemme muodostuu Jesajan mainitsema valtatie.
Se on rauhan ja hyvinvoinnin alue.
Jesaja sanoo, että se on oleva siunaus koko maailmalle.
Kaipaamme Jesajan näyn toteutumista.
He tarvitsevat suojelua, jotta unelma ja demokratia pysyy hengissä.
Ishakin sanoma Trumpille on, että kristittyjen olemassaolo -
on hiuskarvan varassa, sillä uhkia on paljon.
Sanoisin Trumpille: "Jumala on uskonut teille ja Amerikalle -
voiman ja kyvyn. Etsikää Jumalaa. Kysykää Jumalalta, -
ennen kuin teette päätöksiä, ettei kristinusko häviä Syyriasta -
ja historiallisesta Mesopotamiasta."
Chris Mitchell, Washington.
Tulossa: Billy Grahamin pojanpoika jatkaa perheen perinteitä.
Kun annat, -
hymyt levenevät.
Kun välität, -
kodit ovat onnellisempia.
Kun lohdutat, -
kipu helpottaa.
Kun kokoonnumme rakastamaan, -
tapahtuu ihmeitä.
Hei! Olen Terry Meeuwsen.
Tiesitkö, että maailmassa on yli 148 miljoonaa orpoa?
Sain oppia orpojen ahdingosta kolmelta pieneltä tytöltä.
Vietin mieheni kanssa kuukauden ukrainalaisessa orpokodissa, -
kun adoptoimme kolme sisarta.
Näin omakohtaisesti yksinäisyyden, -
hylkäämisen tuskan ja rakkaudenkaipuun.
Kokemus muutti minut iäksi, -
ja sen pohjalta syntyi Orvon lupaus -työ.
Autamme orpoja ja syrjäytymis- vaarassa olevia lapsia yli 50 maassa.
Olemme antaneet tuhansille kodin, koulutuksen ja elämänhallintataitoja.
Tule sinäkin perheeksi orpolapsille.
Soita ruudun numeroon, koska joka lapsi ansaitsee onnellisen elämän.
Hei! Onko tämä päällä?
Lapset, onko teistä kiva pelata ja löytää uusia juttuja?
Miten on?
Uusi Superkirja-raamattusovellus sisältää pelejä, videoita -
ja vastauksia kysymyksiin.
Ilmaisen sovelluksen voi ladata iTunesista ja Google Playstä.
Billy Grahamin pojanpoika Will Graham -
päätti ensimmäisen evankeliumijuhlansa Filippiineillä.
Tuhannet tulivat uskoon. Lucille Talusan.
Billy Graham toi evankeliumijuhlan Filippiineille -
maan kuohuessa poliittisesti.
Toukokuussa järjestetään parlamentti- ja paikallisvaalit.
Etelässä on ollut jo poliittista väkivaltaa ja pommi-iskuja.
Tällaisina aikoina on entistä tärkeämpää julistaa evankeliumia.
Se muuttaa ihmisiä.
Tapahtuman ajankohta ja paikka ovat merkityksellisiä -
kolmannen sukupolven evankelistalle.
Isoisän kuolemasta tulee kuluneeksi pian vuosi.
Billy Grahamin vaikutus Willin elämään oli suuri, hän kertoo.
Hän kaipaa juttuhetkiä Billyn kanssa.
Kunpa voisin kertoa hänelle, mitä tein Manilassa.
"Saarnasin samassa paikassa kuin sinä vuonna 1977."
Nyt se ei ole mahdollista. Kaipaan sitä.
Willin kokouksissa kävi filippiiniläisiä kaikilta yhteiskunnan kerroksilta.
Seurakunnat toivat kolmena viimeisenä iltana juhlaan väkeä -
kuuntelemaan toivosta Kristuksessa.
Kymmenettuhannet ovat vastanneet alttarikutsuun.
Hetki on merkittävä. Tässä samassa paikassa Manilan keskustassa -
ovat saarnanneet myös Willin isoisä Billy Graham -
ja isä Franklin Graham ja johtaneet miljoonia filippiiniläisiä Kristukselle.
Luz Alvarez, 84, osallistui Billy Grahamin kokoussarjaan -
vuonna 1957.
Nyt, 62 vuotta myöhemmin hän toimi Willin kokouksessa rukouspalvelijana.
Hän kertoo: "Sinä iltana vuonna 1957 satoi rankasti, sillä oli myrsky.
Siitä huolimatta väkeä oli paljon, niin kuin nytkin.
Olen iloinen, että nyt saan kuunnella pojanpoikaa. Siunaus Filippiineille."
Tämä on Jumalan pelastusvoima. Se kertoo, että Jumala rakastaa.
Hän tahtoo pelastaa. Hän meni ristille, kuoli ristillä -
ja nousi kolmantena päivänä kuolleista.
Sitä isoisäni julisti, samoin isäni. Sitä minä haluan julistaa, -
sillä tämä näin muuttaa ihmisten elämää.
Lucille Talusan, Manila, Filippiinit.
Hän jatkaa perheen perinteitä.
Kiitos, että seurasit uutislähetystä.
Ensi viikkoon, näkemiin ja Jumalan siunausta!
Suomennos: Marianne Tenetz